**Vážení rodičia,**

**vzhľadom na momentálnu situáciu pri šírení ochorenia COVID-19 sa neuskutoční rodičovské združenie. V októbri končí funkčné obdobie Rady školy.** Voľby do RŠ sa vzhľadom na výnimočnú situáciu uskutočnia podľa harmonogramu, ktorý určí riaditeľ školy.

**Voľby zástupcov rodičov**

zabezpečí zástupca poverený riadením školy v spolupráci s volebnou komisiou

1) Kandidáta na voleného člena RŠ môže po jeho písomnom súhlase navrhnúť ktorýkoľvek z voličov alebo kandidát sám môže oznámiť svoje rozhodnutie kandidovať do RŠ písomnou alebo ústnou formou. Termín prijatia návrhov kandidátov do volieb RŠ je do 5.10. 2020 do 12,00 na riaditeľstve školy.

2) Volebná komisia prijíma návrhy na kandidátov, zostaví kandidátku, vyhotoví volebný lístok, ktoré budú okrem všeobecných údajov obsahovať očíslovaný zoznam navrhnutých kandidátov s uvedenou triedou ZŠ , ktorú dieťa kandidáta navštevuje. Triedny učitelia pošlú rodičom hlasovací lístok v obálke.

3) Každý volič môže na volebnom lístku vyznačiť zakrúžkovaním poradových čísel najviac dvoch kandidátov za rodičov ZŠ uvedených na volebnom lístku. Volebný lístok, ktorý je inak upravený, je neplatný.

4) Volebný lístok upravený podľa vlastnej vôle donesie oprávnený volič v obálke do školy a odovzdá triednemu učiteľovi.

5) Oprávnení voliči z radov rodičov si môžu uplatniť len jeden hlas bez rozdielu na počet detí v škole.

6) Členmi RŠ sa stávajú prví dvaja kandidáti podľa počtu získaných hlasov za rodičov žiakov ZŠ. V prípade rovnakého počtu hlasov tretieho, štvrtého a ďalších kandidátov v poradí o zvolení za člena RŠ za rodičov ZŠ rozhodne žrebovaním predseda VK za prítomnosti členov VK, riaditeľa školy, prípadného zriaďovateľom delegovaného pozorovateľa a za prítomnosti zástupcu rodičov.

7) Ak dieťa zvoleného zástupcu rodičov prestane byť žiakom školy, členom rady školy sa stáva ďalší zvolený zástupca rodičov, ktorý vo voľbách získal najvyšší počet hlasov.

8) Hlasovacie lístky budú rozdané v utorok 6.10.2020. Hlasovanie končí štvrtok 8.10. 2020 o 16,00 hod.